

 **REPUBLIKA HRVATSKA**

**BJELOVARSKO-BILOGORSKA ŽUPANIJA**

 **OPĆINA BEREK**

 **OPĆINSKI NAČELNIK**

**KLASA: 038-01/25-01/01**

**URBROJ: 2103-06-02-25-01**

**Berek, 07. siječnja 2025.**

Na temelju članka 1. Zakona o pečatima i žigovima s grbom Republike Hrvatske („Narodne novine“ broj 33/95), članka 6. stavka 1. Pravilnika za primjenu Zakona o pečatima i žigovima s grbom Republike Hrvatske („Narodne novine“ broj 93/95) i članka 47. Statuta Općine Berek („Službeni glasnik Općine Berek“ broj 01/21), općinski načelnik Općine Berek Mato Tonković donosi

**O D L U K U**

**o povjeravanju pečata i žiga s grbom Republike Hrvatske na uporabu**

**Članak 1.**

 Ovom Odlukom imenuje se pročelnica Jedinstvenog upravnog odjela Općine Berek Vesna Juretić osobom zaduženom za čuvanje pečata i žigova s grbom Republike Hrvatske u Općini Berek.

**Članak 2.**

 Službenica iz članka 1. ove Odluke dužna je povjerene pečate i žigove s grbom Republike Hrvatske čuvati u službenoj prostoriji Općine Berek na siguran način na mjestu rada, a nakon završetka radnog vremena dužna je pečate i žigove pohraniti tako da se onemogući pristup neovlaštenih osoba.

**Članak 3.**

 Sukladno odredbama članka 6. stavak 2. Pravilnika za primjenu Zakona o pečatima i žigovima s grbom Republike Hrvatske službenica Vesna Juretić ne smije pečate i žigove tijekom radnog vremena ostavljati bez nadzora.

**Članak 4.**

 Korisnik iz članka 1. ove Odluke dužan je voditi evidenciju o pečatima i žigovima koje rabi.

**Članak 5.**

Ovom Odlukom prestaje važiti Odluka o imenovanju službenika za čuvanje pečata i žiga s grbom Republike Hrvatske u Općini Berek, KLASA: 038-01/19-01/01, URBROJ: 2123/02-02-19-1 od 1. lipnja 2019.

**Članak 6.**

Ova Odluka stupa na snagu danom donošenja, te će biti objavljena na službenim stranicama i oglasnoj ploči Općine Berek.

 **OPĆINSKI NAČELNIK:**

 **Mato Tonković, v.r.**